Stefnt er á að Ísland verði í fararbroddi í aðgerðum , til að draga úr útbreiðslu sýklalyfjaónæmis , en í dag 18. nóvember 2019 hefst fimmta alþjóðlega vitundarvika Alþjóðaheilbrigðismálastofnunarinnar ( WHO ) um skynsamlega notkun sýklalyfja , „ Antibiotic Awareness Week “ . Vikan á að minna almenning , stjórnvöld og heilbrigðisstarfsmenn á mikilvægi þess að nota sýklalyf skynsamlega og jafnframt að minna á þá ógn sem stafar af útbreiðslu sýklalyfjaónæmra baktería . Þó að sýklalyfjaónæmi sé minna á Íslandi en í mörgum öðrum löndum þá er mikilvægt að grípa til aðgerða á Íslandi sem hefta frekari útbreiðslu . Í febrúar 2019 undirrituðu Kristján Þór Júlíusson , sjávarútvegs - og landbúnaðarráðherra og Svandís Svavarsdóttir , heilbrigðisráðherra , yfirlýsingu um sameiginlegt átak til að draga úr útbreiðslu sýklalyfjaónæmra baktería . Skipaður var stýrihópur um varnir gegn sýklalyfjaónæmi sem á að framfylgja tillögum starfshóps heilbrigðisráðherra frá árinu 2017 . Á meðal verkefna sem tilheyra átakinu má nefna : Vinna tveggja starfshópa er í fullum gangi . Stofnun Sýklalyfjaónæmissjóðs er langt á veg komin en honum er m.a. ætlað að tryggja fjármögnun vegna skimunar og vöktun á sýklalyfjaþoli í dýrum , matvælum , fóðri , áburði og sáðvöru . Auk þess er honum ætlað að fjármagna vísindarannsóknir / grunnrannsóknir . Verkefni hjá Matvælastofnun , Tilraunastöð Háskóla Íslands í meinafræði að Keldum og Embætti landlæknis í tengslum við varnir gegn sýklalyfjaónæmi . Unnið er að því að uppfæra gagnagrunninn HEILSU sem geymir upplýsingar um sjúkdómsgreiningar og lyfjameðhöndlun dýra . Mikilvægt að gagnagrunnurinn verði gerður notendavænni og nái til fleiri dýrategunda en hrossa og nautgripa líkt og er í dag .